|  |
| --- |
| PATVIRTINTA |
| Klaipėdos miesto savivaldybės |
| tarybos 2014 m. sausio 30 d.  |
| sprendimu Nr. T2-16 |

**KLAIPĖDOS MIESTO SAVIVALDYBĖS**

**JAUNIMO POLITIKOS PLĖTROS PROGRAMOS (NR. 09) APRAŠYMAS**

|  |  |
| --- | --- |
| Biudžetiniai metai | **2014-ieji metai** |
| Asignavimų valdytojas (-ai), kodas  | Savivaldybės administracija, 1 |
| Programos pavadinimas | **Jaunimo politikos plėtros programa** | Kodas | **09** |
| **Programos parengimo argumentai** | Jaunimo politikos plėtros programa parengta vadovaujantis Lietuvos Respublikos jaunimo politikos pagrindų įstatymu. Įstatyme numatoma, kad savivaldybė yra viena iš jaunimo politiką formuojančių ir įgyvendinančių institucijų. Jaunimo politika – kryptinga veikla, kuria sprendžiamos jaunimo problemos ir siekiama sudaryti palankias sąlygas formuotis jauno žmogaus asmenybei bei jo integravimuisi į visuomenės gyvenimą, taip pat veikla, kuria siekiama visuomenės ir atskirų jos grupių supratimo bei tolerancijos jauniems žmonėms |
| **Ilgalaikis prioritetas****(pagal KSP)** | Sveika, sumani ir saugi bendruomenėMiesto konkurencingumo didinimas | **Kodas** | **I****III** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **3** |

|  |  |  |  |
| --- | --- | --- | --- |
| **Programos tikslas** | Sudaryti sąlygas kokybiškai jaunimo saviraiškai | Kodas | **01**  |
| **Tikslo įgyvendinimo aprašymas:****01 uždavinys. Aktyvinti jaunimo ir su jaunimu dirbančių organizacijų veiklą.** *Jaunimo projektų dalinis finansavimas.* Jaunimo projektas – tai jaunų ar su jaunimu dirbančių žmonių grupės sugalvotas ir įgyvendintas vietinis projektas, kurio metu vykdytojai siekia ne tik įgyti patirties konkrečioje srityje, bet ir išspręsti bendruomenėje įsisenėjusią problemą, pakeisti netinkamą situaciją ar požiūrį. Taip jaunimo organizacijų veikloje dalyvaujantys jaunuoliai gali realizuoti savo gebėjimus ir idėjas. Finansuoti ketinama tik konkurso būdu atrinktus jaunimo projektus, turinčius dalinį finansavimą iš kitų šaltinių.*Informacijos apie jaunimo veiklą sklaida.* Viena iš jaunimo reikalų koordinatoriaus funkcijų yra skleisti informaciją apie jaunimo veiklos galimybes. Planuojama kasmet išleisti po vieną informacinį leidinį.*Jaunimo forumų, renginių organizavimas.* Jaunimo forumai – tai kelių dienų tarpžinybiniai susitikimai, kuriuose dalyvauja jaunimo politikos įgyvendinimu užsiimančios organizacijos ir institucijos. Forumų metu yra priimamos rezoliucijos, teikiami siūlymai šalies jaunimo politikos programos pakeitimams ir naujų priemonių įtraukimui į šią programą. Forumų metu dalijamasi gerąja praktika, skleidžiama informacija apie jaunimo politikos įgyvendinimą. Kasmet planuojama surengti po 2–3 forumus ir renginius.*Klaipėdos jaunimo situacijos Klaipėdoje tyrimas, įvertinant atskirų jaunimo grupių poreikius*. Vykdant šią priemonę, ketinama periodiškai atlikti jaunimo situacijos tyrimus, kurie padėtų išryškinti miesto jaunimui dažniausiai iškylančias problemas, išsiaiškinti jaunimo poreikius. **02 uždavinys.** **Plėtoti integruotą jaunimo politiką, užtikrinant bendradarbiavimo tarp žinybų ir sektorių plėtrą.** *Lietuvos ir Latvijos bendradarbiavimo tarp sienų programos projekto „Jaunas žmogus – tobulėjančios visuomenės garantas“ įgyvendinimas bendradarbiaujant su Liepojos jaunimo centru.* Klaipėdos miesto savivaldybės administracija įgyvendina tarptautinį Lietuvos ir Latvijos bendradarbiavimo projektą kartu su Liepojos jaunimo centru „Jaunas žmogus – tobulėjančios visuomenės garantas“. Projektas skirtas neformaliojo, gatvės jaunimo užimtumui skatinti. Jo esmė – turiningo, laisvai prieinamo laisvalaikio formų paieška. Tai jau trečiasis tokio pobūdžio projektas Klaipėdoje, tačiau pirmąkart bus siekiama jį įgyvendinti tarptautiniu lygiu. Projekto trukmė **–** 18 mėnesių. Per tą laikotarpį Klaipėdoje planuojama organizuoti 364 įvairius renginius, organizuoti 20 įvairaus profilio veiklų. Klaipėdoje veikiančiame Atviros erdvės jaunimo centre bus įrengta moderni garso studija, nupirkta muzikos, biliardo, stalo teniso, stalo futbolo, namų kino, garso ir vaizdo įranga, pritaikytos ir įrengtos minėtoms veikloms skirtos patalpos. Įgyvendinant projektą uostamiesčio jaunimui bus siekiama sudaryti puikias sąlygas turiningai leisti laisvalaikį. Visos organizuojamos veiklos bus nemokamos. Atviros erdvės jaunimo centre vyks muzikos grupių koncertai, kino vakarai, vyks dainavimo, fotografijos pamokos, organizuojamos konferencijos |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės padalinys, atsakingas už rodiklio reikšmių pateikimą | Kriterijaus reikšmė, metais |
| 2013(faktas) | 2014  | 2015 | 2016 |
| Jaunų žmonių dalyvaujančių iš savivaldybės biudžeto finansuojamų projektų veiklose skaičius | Jaunimo reikalų koordinatorius | 600 | 650 | 700 | 750 |
| **Numatomas programos įgyvendinimo rezultatas:** Jaunimo organizacijų veikloje dalyvaujantys jaunuoliai turi galimybę realizuoti savo sugebėjimus ir idėjas, ugdomas jaunimo pilietiškumas |
| **Galimi programos vykdymo ir finansavimo variantai:** Klaipėdos miesto savivaldybės biudžeto ir ES struktūrinių fondų lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**1.1.2 uždavinys. Sudaryti sąlygas kokybiškai jaunimo saviraiškai |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos jaunimo politikos pagrindų įstatymas, Klaipėdos miesto savivaldybės tarybos 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“, Klaipėdos miesto savivaldybės tarybos 2013 m. balandžio 25 d. sprendimas Nr. T2-79 „DėlK**laipėdos miesto savivaldybės 2013–2020 strateginio plėtros plano patvirtinimo“** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_